ATKLĀTA KONKURSA

**„Laboratorijas iekārtu un aprīkojuma piegāde un uzstādīšana Rīgas Tehniskās universitātes Elektronikas un telekomunikāciju fakultātes vajadzībām”**

ID: **RTU – 2014/125**

Rīga, 2014.gada 15.septembrī

*Atbilde uz saņemto jautājumu*

**Jautājums:**  
Man būtu jautājums par iepirkuma nolikumu ar identifikācijas Nr. RTU – 2014/125  
**4.4.** Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei ar norādi par nepieciešamo resursu nodošanas veidu (kā tiks nodoti resursi) un apjomu.  
  
Es vēlos piedalīties ar savu uzņēmumu šajā iepirkumā, bet manam uzņēmumam nav tieši šādu produktu pieredze bet ir tāda apjoma citādu produktu (specifikāciju ziņā) līdzīga pieredze iepirkumā. Ja man ir sadarbība ar uzņēmumu, kuram ir pieredze šāda iepirkuma pieredzē un apjomā, vai es drīkstu piedalīties ar viņu kā ar "cita uzņēmēja iespējām." Gribēju saprast, ko nozīmē - ar cita uzņēmuma iespējām? Vai tas ir tā, kā es iepriekš aprakstīju?  
  
**Atbilde:**

Uzņēmumu, kuram ir nepieciešamā pieredze, Jūsu uzņēmums var piesaistīt, piemēram, kā apakšuzņēmēju. Šādā gadījumā pretendentam ir jāpierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei ar norādi par nepieciešamo resursu nodošanas veidu (kā tiks nodoti resursi) un apjomu.

Iespējams arī, ka Jūsu uzņēmums kopā ar citu uzņēmumu apvienojas – piedāvājumu atklātā konkursā iesniedz kā piegādātāju apvienība.

*Iepirkumu komisija*